|  |
| --- |
|  |
|  |
|  |
|  |

Muinaismuistolain uudistamista valmisteleva seurantaryhmä

Kokous 1/2023

|  |  |
| --- | --- |
| Aika | Tiistai 28.2.2023 klo 9.00–10.50 |
| Paikka | Etäkokous Teams-sovelluksella |
| Osallistujat | Ylijohtaja Riitta Kaivosoja, opetus- ja kulttuuriministeriö, puheenjohtajaLainsäädäntöneuvos Veli-Pekka Hautamäki, oikeusministeriö Hallitusneuvos Joni Hiitola, opetus- ja kulttuuriministeriöYmpäristöjuristi Jenni Hunnakko, Maa- ja metsätaloustuottajain Keskusliitto MTK ry Puheenjohtaja Tuomas Aslak Juuso, saamelaiskäräjätVastuualuepäällikkö Maija-Liisa Niskala, MaanmittauslaitosBudjettineuvos Merja Salmi, valtiovarainministeriö Pääjohtaja Tiina Merisalo, Museovirasto Neuvotteleva virkamies Ville Schildt, maa- ja metsätalousministeriöErityisasiantuntija Johanna Selkee, Suomen KuntaliittoErikoissuunnittelija Anu Vauramo, MetsähallitusSihteerit:Hallitusneuvos Hanna Kiiskinen, opetus- ja kulttuuriministeriöLakimies Juha Maaperä, MuseovirastoErikoistutkija Päivi Maaranen, MuseovirastoSeurantaryhmän varajäsenet ja työryhmän jäsenet, jotka olivat kuuntelemassa kokousta:Yli-intendentti Jutta Kuitunen, MuseovirastoKulttuuriympäristön intendentti Miikka Kumpulainen, Keski-Suomen museoMaanmittausneuvos Markku Markkula, MaanmittauslaitosYli-intendentti Helena Taskinen, Museovirasto |

# Kokouksen avaus ja esityslistan hyväksyminen

Puheenjohtaja avasi kokouksen klo 9.00. Hyväksyttiin esityslista.

# Edellisen seurantaryhmän kokouksen (7.12.2022) pöytäkirjan hyväksyminen

Hyväksyttiin edellisen kokouksen pöytäkirja.

# Saamelaiseen arkeologiseen kulttuuriperintöön liittyvät kysymykset

Saamelaiskäräjien puheenjohtaja kommentoi säädösvalmistelua ja totesi mm., että saamelaiskäräjien näkökulmasta tärkeintä on, että suoja kohdistuu kohteisiin, jotka saamelaiset itse määrittävät kuuluvan saamelaiseen arkeologiseen kulttuuriperintöön. On tärkeää, että saamelaiseen kulttuuriperintöön liittyviä asioita, kuten saamelaisen arkeologisen kulttuuriperinnön määritelmää ja tietovarannon julkisuutta koskevien ratkaisujen perustelut kirjataan selkeästi työryhmän mietintöön. Saamelaiskäräjät kannattaa päätösvallan siirtämistä saamelaisille itselleen siten, että saamelaismuseo Siida vastaisi päätösten toimeenpanoon liittyvistä operatiivisista tehtävistä. Saamelaiskäräjien toiminnalle on turvattava riittävät resurssit. Saamelaiskäräjien toimivallan rajoittuminen kotiseutualueelle ei ole saamelaiskäräjien näkökulmasta perusteltua.

Puheenjohtaja kiitti saamelaiskäräjien näkemyksestä ja totesi, että asian valmistelua jatketaan opetus- ja kulttuuriministeriön sekä saamelaiskäräjien ja oikeusministeriön yhteistyönä.

# Keskustelu vaikutusten arvioinnista

Lakimies Juha Maaperä esitteli asiaa koskevaa valmistelutyötä. Keskustelussa nousivat esiin mm. seuraavat asiat: Valmistelun tavoitteena on arvioida vain esityksestä johtuvat, välttämättömät resurssitarpeet. Onko hallinnollista työtä perusteltua lisätä tilanteessa, jossa valtiontalouteen ja julkiseen talouteen joudutaan hakemaan suuria säästöjä? Vaikutusten arvioiminen on haastavaa, sillä ihmisten käyttäytymistä on vaikea ennakoida. Tiedonhallinnalle asetettavat vaatimukset ovat kasvaneet. Julkisen hallinnon tiedonhallinnasta annetussa laissa asetettujen vaatimusten osalta voi olla yhteydessä valtiovarainministeriöön. Sovittiin, että kootaan kuntiin kohdistuvia vaikutuksia vielä selkeämmäksi kokonaisuudeksi ja jatketaan vaikutusten arviointia muiltakin osin.

# Lakikokonaisuuden yleisesittely

Lakimies Juha Maaperä esitteli lakikokonaisuutta. Todettiin, että valmistelutilanne esitettiin hyvin ja selkeästi. Lisäksi todettiin, että perustuslakiasiat on hyvin esitetty taulukkomuodossa.

# Yleinen keskustelutilaisuus 14.12.2022 ja keskustelutilaisuus saamelaisesta arkeologisesta kulttuuriperinnöstä

Hallitusneuvos Hanna Kiiskinen kertoi yleisestä keskustelutilaisuudesta sekä keväälle suunniteltua, saamelaista arkeologista kulttuuriperintöä koskevaa tilaisuutta koskevista suunnitelmista. Viimeksi mainittu tilaisuus on tarkoitus pitää Inarissa, kun saamelaista arkeologista kulttuuriperintöä ja siihen liittyviä lupa- ja valvontatehtäviä koskevat ratkaisuehdotukset ovat selvillä.

# Työsuunnitelman esittely

Erikoisasiantuntija Päivi Maaranen esitteli loppukauden (31.3.2023 asti) työsuunnitelmaa.

# Muut asiat

Ei ollut muita asioita.

# Kokouksen päättäminen

Puheenjohtaja päätti kokouksen klo 10.50. Todettiin, että palataan erikseen seuraavien kokousten aikatauluihin.

|  |  |
| --- | --- |
|  | Vastaanottajat |
|  |   |